Document ID: 32004R1769

KOMISIJAS REGULA (EK) Nr. 1769/2004
(2004. gada 14. oktobris),
ar kuru groza Regulu (EK) Nr. 2390/1999, ar ko nosaka tās norēķinu informācijas formu un saturu, kas jāiesniedz Komisijai ELVGF Garantiju nodaļas grāmatojumu noskaidrošanas mērķiem, kā arī kontroles un prognozēšanas mērķiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu (1), un it īpaši tās 4. panta 8. punktu,
tā kā:
(1)
Komisijas 1995. gada 7. jūlija Regulas (EK) Nr. 1663/95, ar ko nosaka sīki izstrādātus noteikumus par to, kā piemērot Padomes Regulu (EEK) Nr. 729/70 attiecībā uz ELVGF Garantiju nodaļas grāmatojumu noskaidrošanas procedūru (2), 2. panta 3. punktā ir paredzēts, ka šīs regulas 4. panta 1. punkta c) apakšpunktā minētās norēķinu informācijas formu un saturu izveido saskaņā ar Regulas (EK) Nr. 1258/1999 13. pantu.
(2)
Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās, un par šādu datu brīvu apriti (3), kuru piemēro Kopienas iestādēs un struktūrās, un Eiropas Parlamenta un Padomes 1995. gada 24. oktobra Direktīva 95/46/EK par personu aizsardzību attiecībā uz personas datu apstrādi un šādu datu brīvu apriti (4), kura iestrādāta valstu tiesību aktos, un piemērojama dalībvalstīs, aizsargā fizisku personu tiesības uz privātumu attiecībā uz personas datu apstrādi.
(3)
Personas datus, kas ietverti saistībā ar Komisijas Regulu (EK) Nr. 2390/1999 (5) savāktajā informācijā, apstrādā saskaņā ar Regulas (EK) Nr. 45/2001 prasībām, kuras jo īpaši paredz, ka datu īpašnieki jāinformē par to tiesībām, tostarp par tiesībām pēc pieprasījuma saņemt paziņojumu par personas datiem, par tiesībām labot neprecīzus vai nepilnīgus personas datus un par tiesībām jebkurā laikā iesniegt prasību Eiropas datu aizsardzības uzraudzītājam. Saskaņā ar Līguma 248. panta 3. punktu Eiropas Revīzijas palāta ir tiesīga piekļūt Regulas (EK) Nr. 1663/95 4. panta 1. punkta c) apakšpunktā minētajai norēķinu informācijai un tā drīkst apstrādāt personas datus saskaņā ar Regulas (EK) Nr. 45/2001 5. panta b) apakšpunktu un 7. pantu.
(4)
Lai varētu veikt pārbaudes saistībā ar ELVGF Garantiju nodaļas grāmatojumu noskaidrošanu, Eiropas Birojs krāpšanas apkarošanai (OLAF) arī ir tiesīgs piekļūt Regulas (EK) Nr. 1663/95 4. panta 1. punkta c) apakšpunktā minētajai norēķinu informācijai un drīkst apstrādāt personas datus saskaņā ar Regulas (EK) Nr. 45/2001 5. panta a) apakšpunktu un 7. panta 1. punktu.
(5)
Norēķinu informācijas forma un saturs, kas jāiesniedz Komisijai ELVGF Garantiju nodaļas grāmatojumu noskaidrošanas mērķiem, kā arī kontroles un prognozēšanas mērķiem, pašreiz ir noteikts Komisijas Regulā (EK) Nr. 2390/1999. Šī regula ir jāpielāgo.
(6)
Budžeta nomenklatūras izmaiņu dēļ un lai informācijas nosūtīšana starp dalībvalstīm būtu optimāla un mūsdienīga, no 2004. gada 16. oktobra nepieciešams pielāgot Regulas (EK) Nr. 2390/1999 pielikumus.
(7)
Tāpēc attiecīgi ir jāgroza Regula (EK) Nr. 2390/1999.
(8)
Šajā regulā paredzētie pasākumi ir saskaņā ar Fonda komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 2390/1999 groza šādi.
1)
Regulas 2. pantu aizstāj ar šādu pantu:
“2. pants
1. Regulas (EK) Nr. 1663/95 4. panta 1. punkta c) apakšåpunktā minēto norēķinu informāciju Komisija izmanto vienīgi:
a)
lai veiktu savas funkcijas saistībā ar ELVGF Garantiju nodaļas grāmatojumu noskaidrošanu atbilstoši Regulai (EK) Nr. 1258/1999;
b)
lai kontrolētu izmaiņas un sniegtu prognozes lauksaimniecības nozarē.
Šajā sakarā Eiropas Revīzijas palāta un Eiropas Birojs krāpšanas apkarošanai (OLAF) drīkst piekļūt šai informācijai.
2. Savāktajā informācijā iekļautos personas datus apstrādā tikai 1. punktā norādītajos nolūkos. Jo īpaši, ja Komisija izmanto norēķinu informāciju 1. punkta b) apakšpunktā minētajos nolūkos, Komisija padara šos datus anonīmus un apstrādā tos tikai vispārējā veidā.
3. Ja datu īpašniekam rodas jautājumi par savu personas datu apstrādi, datu īpašnieks tos nosūta Eiropas Komisijas Lauksaimniecības ģenerāldirektorātam: AGRI-J1@cec.eu.int
4. Komisija nodrošina, lai Regulas (EK) Nr. 1663/95 4. panta 1. punkta c) apakšpunktā minētā norēķinu informācija būtu konfidenciāla un droša.”
2)
Regulas (EK) Nr. 2390/1999 I, II un III pielikumu aizstāj ar šīs Regulas pielikuma tekstu.
2. pants
Šī regula stājas spēkā septītajā dienā pēc publicēšanas Eiropas Savienības Oficiālajā Vēstnesī.
To piemēro no 2004. gada 16. oktobrī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 14. oktobrī

Labels: 12
4
15
6